### PD K A M E N J A K

### Korzo 40/I - RIJEKA

### tel: 051/331-212

|  |
| --- |
| **Kamenjakova goranska biciklijada (KGB) 2019.** |
| subota, 03.08.2019. |
| **Polazak:** Tršće u 9 sati | **Povratak:** u ponedjeljak 5.8. u večernjim satima |
| **Prijevoz:** osobna vozila | **Cijena:** 650 kn smještaj u planinarskoj kući Frbežari ili 750 kn u sobama Jurković |
| Opis: Kamenjakova goranska biciklijada se nastavlja u Zelenom srcu Hrvatske. Izvor rijeke Kupe, jelenska divljač, stoljetne jele, domaći kravlji sir pa čak i dijelovi Slovenije, samo su neke od atrakcija koje vas očekuju u trodnevnoj avanturi Čabarskim krajem. Pridružite nam se od 3. do 5. kolovoza na Kamenjakovoj Goranskoj Biciklijadi i doživite još jednom Gorski kotar na 2 kotača.
U subotu, 3.8. nakon zajedničkog okupljanja u Tršću do 10 sati vodimo vas najprije u obilazak ostataka rimskog obrambenog sustava (Claustra Alpium Iuliarum) u okolici Prezida. Obići ćemo i etno kuću Vesel te Zavičajnu zbirku u centru Prezida. Slijedi posjet gateru s jelenskom divljači na Milanovom vrhu te spust nazad u Tršće na zasluženu večeru i druženje.
Nakon ugodno prospavane noći na svježem goranskom zraku i bogatog doručka, u nedjelju ćemo se najprije autima prebaciti do mjesta Kozarišče u susjednoj Sloveniji otkud krećemo na sljedeću turu. Posjetit ćemo Cerkniško jezero i Rakov Škocjan, a na povratku zastati u dvorcu Snežnik i razgledati njegovu unutrašnjost. Povratak u Tršće i večera.
Za treći dan produženog biciklističkog vikenda ostavili smo posjet Dolini leptira i izvoru najduže hrvatske rijeke – Kupe. U Kuparima ćemo posjetiti Rodnu kuću rijeke Kupe, ostaviti bicikle i prošetati do njenog izvora. Snagu za završni uspon do Parga dat će nam ukusni sirevi OPG Pintar. Povratak u Tršće uz zajednički ručak.
Prijave putem ONLINE OBRASCA.
U cijenu uključeno: 2 noćenja u sobama Jurković\* ili planinarskoj kući Frbežari, 2 puna pansiona (2 doručka, 2 ručka, 2 večere),  lunch paket, poklon, vođenje, organizacija, GPS trag, plan trasa sa visinskim profilom, okrepe (voće, voda, snack), degustaciju sira, posjet Etno kući Vesel i Zavičajnoj zbirci u PreziduNapomena:Za članove planinarskih društava uz važeću člansku iskaznicu koji žele noćiti u planinarskoj kući Frbežari cijena aranžmana se umanjuje i iznosi 650 kn. Prijave isključivo putem online obrasca navedenog u opisu.
https://bit.ly/2RQ9heK |
| **Težina staze:** srednje teška staza (3 dana, 35 - 50 km dnevno) |
| **Oprema:** ispravan bicikl, kaciga, adekvatna odjeća, ruksak, rezervna zračnica. |
| **Vodič(i):** Bojan Šenkinc (+385 91 158 56 45), Mirela Srkoč Šenkinc  |
| **Prijave i informacije:** u tajništvu Društva do31.07.2019. |

Prijavom na izlet svaki član Društva potvrđuje da je upoznat sa zahtjevima izleta, da ispunjava zdravstvene, fizičke i tehničke uvjete za sigurno sudjelovanje na izletu, da ima uplaćenu članarinu HPS-a za tekuću godinu, te da pristupa izletu na vlastitu odgovornost. Sudionik je dužan tijekom izleta slušati upute vodiča. U slučaju loših vremenskih prilika ili drugih nepredviđenih okolnosti, vodič ima pravo promijeniti rutu ili otkazati izlet.